Google Yerli Bələdçilər

Google Yerli Bələdçilər  () ( Quql yerli bələdçilər) — Google Maps tərəfindən yaradılmış istifadəçilərə Google Xəritəyə töhfə verməyə icazə verən könüllü proqramdır. Bu istifadəçilərə əməkdaşlıq üçün əlavə üstünlüklər verir. İstifadəçilər 1-dən 10-a qədər səviyyələrə çata və nişanlar qazana bilərlər. Proqram qismən Google Map Maker-ın davamçısıdır, çünki əvvəlki proqramın xüsusiyyətləri vebsayta və tətbiqə inteqrasiya edilib. Bu proqram vasitəsilə istifadəçilər, özlərinin yaşadığı və ya səyahət etdikləri yerlərlə bağlı məlumatları paylaşaraq, digər istifadəçilərə ətraflı təsvir və təcrübələrini təqdim etməyə kömək edirlər.Google maps, bu proqram ilə istifadəçilər fotoşəkillər, videolar, yeni yerlər, yeni yollar əlavə etməklə təcrübələrini paylaşaraq məkan məlumatlarını zənginləşdirmələrini və digər istifadəçilərə daha ətraflı və aktual məlumat təqdim etmələrini təşviq etməyə çalışır. İstifadəçilər fəaliyyətlərinə davam etdikcə, fərqli səviyyələr əldə edir və bu səviyyələrə çatdıqda müxtəlif təltiflər və imtiyazlar əldə edir.
Fəaliyyət növləri
 Yerlər Əlavə Et. İstifadəçilər tətbiqə özlərinin yaşadığı bölgədə və ya səyahət etdikləri yerlərdə yeni məkanları əlavə edə bilərlər. Bu məkanlar restoranlar, mağazalar, parklar, muzeylər, və başqa cür əyləncə məkanları ola bilər.
 Şəkillər Əlavə Et. İstifadəçilər tətbiqə özlərinin çəkdikləri şəkilləri əlavə edərək məkanların və ya yerlərin vizual təsvirlərini təkmilləşdirə bilərlər.
 Rəylər Yazmaq. İstifadəçilər tətbiqdəki məkanlar və yerlər haqqında rəy və təcrübələrini paylaşaraq başqalarına kömək edə bilərlər.
 Mövcud Məlumatları Redaktə Et. İstifadəçilər, mövcud məkanların və yerlərin məlumatlarını redaktə edərək yeniləyə bilər, ətraflı və doğru məlumatların yenilənməsinə kömək edə bilərlər.
 Təcrübələri və Rəyləri  Qiymətləndir. İstifadəçilər başqa Local Guides üzvlərinin əlavə etdikləri məkanları qiymətləndirərək və rəylərini bəyənərək onların təcrübələrinə dəstək olaraq onların səviyyələrini yaxşılaşdıra bilərlər.
 Əlavə olunmuş məkanları təsdiqləmək. İstifadəçilər tərəfindən əlavə olunmuş məkanları təcrübəli və privilegiyalı istifadəçi tərəfindən xəritədə yayımlanmasını təsdiq etmək və sair fəaliyyətlər.

 İstinadlar 

Kateqoriya:Google xidmətləri
Kateqoriya:Veb-saytlar
Kateqoriya:Veb 2.0
Kateqoriya:İnternet